**Домашна работа по Български език – 5 А клас - 8 седмица**

1. Урок – Диалог.Представяне и самопредставяне –стр.102 от учебника. **Прочетете урока, моля.**
2. Изпълнете упр.1, 2,стр.7 от зелената Учебна тетрадка
3. По желание изпълнете упражненията от Работните листове на стр.88 и 89

**Домашна работа по Литература – 5 А клас - 8 седмица**

Научете реплики от сценария за Коледа

**Домашна работа по История и цивилизация – 5 А клас - 8 седмица**

**Изкуство и вярвания на праисторическия човек –Урок**

**Да знаем!!!**

* Първите свидетелства за праисторическото изкуство са около 35 хил. г. пр. Хр.
* Праисторическият човек рисувал преди всичко животни като използвал въглени за контурите, а след това ги оцветявал с глина –червена или жълта.
* Създавани били фигурки от камък, кости на елен или бивни на мамут.
* Вярвали в силата на природата - Богнята майка; магията.
* Мъртвите били погребвани в плитки ями под пода на къщите, обърнати настрани. Заедно с мъртвите били слагани вещите, които ползвали, докато били живи.
* Към края на новокаменнта епоха се появили некрополите –гробове извън селищата.

**Домашна работа по География и икономика – 5 А клас - 8 седмица**

**Релеф на България –Урок**

**Да знаем!!!**

**Релеф наричаме неравностите на земната повърхност. Той обхваща всички форми на Земята –планини, равнини, низини и др., които се различават по външен вид, възраст, височина и размери.**

**Релефът е резултат от движенията на Земята, изригването на вулкани, земетресения. *Така се образуват равнините и планините.***

**Но релефът е резултат и от дейността на вятъра, водата, ледниците или слънчевата енергия. *Така се образуват пещерите, долините(продълговата форма на релефа, наклонена в една посока.Обикновенопрез нея тече река)***

**Релефът на България е разнообразен!!!**

**Скалите са природни вещества, които изграждат релефа**. Според начина на образуване са:

**А) Магмени**

**Гранитът е магмена скала**  

**Б) Седиментни (утаечни)**

**Варовикът е седиментна скала, в която се образуват пещерите**  

**В) Метаморфни** ( видоизменени магмени или седиментни скали), попаднали на голяма дълбочина и под влияние на високата температура са се променили.

**Мраморът е метаморфна скала.** 

**Домашна работа**

В часа по география видяхте и всеки един от вас избра **природен феномен** от България ( Пример: **Белоградчишките скали, Вкаменената сватба, Вратцата, Побитите камъни, Скалните гъби, Стобските пирамиди, Деветашката пещера, Божиите очи-Пещерата Проходна, Чудните мостове, Харамията, Чудните скали, Мелнишките пирамиди, Кончето** и др. ).

**Извадете от интернет информация за този природен феномен, снимки (ако е възможно) и как е образуван.**

По желание го направете като постер или презентация.